Eclesiastés

O libro do Eclesiastés, (en , Ekklesiastés; en , Qohéleth), que pode entenderse como o orador ou o que fala na asemblea, forma parte, na Biblia cristiá, dos chamados libros Libros sapienciais, colocado normalmente entre os Proverbios e o Cantar dos Cantares.

O libro recolle as reflexións que un sabio de Israel fai sobre o sentido da vida: o poder, a riqueza, a amizade, a vellez, a morte... Sempre deixando unha pegada moi persoal e incluso un chisco heterodoxa, que o converten nun dos libros máis orixinais da Biblia.

 Autor e data de composición 
O autor preséntase como o "Qohelet", o orador, tamén como fillo do Rei David, é dicir, o Rei Salomón. Esta atribución a Salomón é moi común na Biblia e non ten ningún valor histórico: a Salomón, o rei sabio, atribuíanselles os libros sapienciais igual que a David, o rei poeta, se lle atribuían os Salmos.

De calquera xeito, estamos ante un "libro de autor", unha soa man é responsable de todo ou case todo o libro.

Deste autor podemos dicir:

 É un sabio de Israel, é dicir, un intelectual bo coñecedor da Biblia e do pensamento contemporáneo.
 Está nunha etapa da vida entre a adultez e a vellez, posto que aos seus coñecementos teóricos une a súa propia experiencia vital, non sempre positiva.
 Posiblemente, polas referencias que fai, é un home que viaxou polo Oriente Medio e Asia Menor e que coñece o pensamento persa e helénico.

Aínda que tamén hai que dicir que na fin do libro hai dous pequenos engadidos obra de autores posteriores:

 O parágrafo que comeza dicindo "Qohelet foi un gran sabio...", unha glosa biográfica obra seguramente dun discípulo.
 A frase final, unha reflexión piadosa totalmente contrario ao contido de todo o libro.

miniatura|"Máis amarga ca morte é a muller" Eclesiastés 7: 26.  Miscelánea Rothschild (século XV)

En canto á data de composición, tendo en conta á linguaxe e o dito sobre a influencia persa e helenista, habería que situalo no postexilio, na época de dominación persa, antes da expansión do imperio de Alexandre Magno. É dicir, entre a fin do século V e os inicios do século IV antes de Cristo.

 Véxase tamén 
 Bibliografía 



 Outros artigos 
 Libro de Xob

 Ligazóns externas 
 Eclesiastés en galego
 Esclesiastés en latín
 Eclesiastés en hebreo

 Libro anterior:Proverbios Eclesiastés (Libros sapienciais)  Libro seguinte:Cantar dos Cantares'''

Categoría:Antigo Testamento